Jõgevamaa Puuetega Inimeste Koda

Jõgevamaa Puuetega Inimeste Koda (lüh. JPIK) on Jõgeva maakonnas tegutsev mittetulundusühing, mis ühendab maakonna puuetega inimeste ühinguid.Jõgevamaa Puuetega Inimeste Koja koduleht. Vaadatud 30.11.2012. Organisatsioon on tegutsenud aastatel 1994–1997 ja alates 2000. aastast. Jõgevamaa Puuetega Inimeste Koja büroo paikneb Jõgeva linnas.

Ajalugu
Esimest korda loodi JPIK 1994. aastal. See alustas tööd OÜ Jõgeva Sotsiaalkeskuse Elukaar ruumides. Tegevus lõpetati 1997. aastal mittetulundusühingute registrist kustutamisega tollase juhatuse esimehe Ülo Saviaugu algatusel. Aastatel 1994–1997 tegutsenud koja dokumendid ei ole säilinud Jõgevamaa Puuetega Inimeste Koda - 10 aastat tegevust. Jõgeva 2010, lk 6.

Jõgevamaa Puuetega Inimeste Koda asutati uuesti 3. oktoobril 2000. Asutamisleping ja põhikiri allkirjastati Jõgeva Maavalitsuse saalis 15 asutajaliikme poolt.

Ülesanded
PõhikirjastJõgevamaa Puuetega Inimeste Koja põhikiri. PDF. Vaadatud 30.11.2012 tulenevalt esindab ja kaitseb koda puuetega inimesi ja neid esindavaid ühiskondlikke organisatsioone. Selleks jälgib see puuetega inimestele võrdsete võimaluste loomise standardreeglite täitmist, osaleb nii riiklikul kui ka kohalikul tasandil õigusnormide loomisel ja arendab koostööd teiste riikide ja piirkondade puuetega inimeste organisatsioonidega.

Koja liikmesorganisatsioonid
Jõgevamaa Puuetega Inimeste Koda on katusorganisatsiooniks 10 maakondlikule puuetega inimeste organisatsioonile:

Jõgevamaa Kutsehaigete Ühing
Jõgevamaa Vaimupuudega Inimeste Tugiühing
Jõgeva Vaegkuuljate Ühing
Jõgevamaa Diabeetikute Selts
Jõgevamaa Puuetega Laste Vanemate Ühing
Jõgevamaa Südamehaigete Ühing
Jõgevamaa Tugikeskus
Jõgevamaa Radikuliidi- ja Reumahaigete Ühing
Jõgevamaa Fantaasiarikkad Noored
Jõgevamaa Vaegnägijate Ühing

Viited

Välislingid
 Jõgevamaa Puuetega Inimeste Koja koduleht

Kategooria:Puuded
Kategooria:Eesti mittetulundusühingud
Kategooria:Jõgeva maakond